Diari Oficial de la Generalitat Valenciana


Sumari del DOGV 381, del 26-05-1986 (1986/806295)

DECRET 58/1986, de 5 de maig, del Consell de la Generalitat Valenciana, pel qual es modifica i refon la normativa aplicable a la Comissió de la Generalitat Valenciana per a la Commemoració del V Centenari del Descobriment d'America.
----------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1986/05/05/58/dof/vci/html**

### Dades del document

Número de DOGV
:   381

Data del DOGV
:   26-05-1986

Secció del DOGV
:   DISPOSICIONS GENERALS

Número del document
:   1986/806295


Data del document
:   05-05-1986

Organisme emissor
:   Presidència de la Generalitat

Tipus de document
:   Decret

Anàlisi jurídica

Decret 58/1986, de 5 de maig, del Consell de la Generalitat Valenciana, pel qual es modifica i refon la normativa aplicable a la Comissió de la Generalitat Valenciana per a la commemoració del Vè Centenari del descobriment d'Amèrica.  
En 1992 s'acomplirà el V Centenari del Descobriment d'Amèrica, als efectes del qual s'ha constituït una Comissió Nacional per tal d'organitzar els actes commemoratius d'aquest esdeveniment, en els quals participaran els països relacionats amb aquesta efemèrides.   
Amb la mateixa finalitat s'han constituït també, a diverses Comunitats Autònomes, Comissions que permeten d'assegurar una decidida participació d'aquelles en el conjunt dels actes preparatoris. Per aquest motiu és necessària l'existència d'òrgans que programen, estimulen, canalitzen i coordinen l'execució d'actes i programes que hauran de concórrer en la commemoració de la celebració.   
A la Comunitat Valenciana es creà per Decret 103/1984, de 17 de setembre, del Consell de la Generalitat Valenciana, la Comissió per al V Centenari del Descobriment d'Amèrica. L'esmentada norma s?ha vist desplegada pels Decrets 48/1985, de 21 de novembre, 11/1986, d'11 de març, ambdós d el President d e la Generalitat, pels quals són nomenats els membres de la susdita Comissió, el President i els Vocals.   
La importància de les tasques a desplegar per aquesta Comissió, així com la necessitat de comptar amb un text normatiu que permeta de desplegar àgilment els treballs de la Comissió, fan necessari ampliar i aprofundir el contingut de la normativa vigent, per al millor compliment dels objectius proposats.   
En atenció d'aquests motius, a proposta del President de la Generalitat, i amb la deliberació prèvia del Govern Valencià en sessió de 5 de maig de 1986,   
DECRETE:  
Article primer  
U. La Comissió de la Generalitat Valenciana per al V Centenari del Descobriment d'Amèrica té com a finalitat la preparació, programació, organització i coordinació de les activitats destinades a la celebració del susdit esdeveniment que hagen de celebrar-se en l?àmbit de la Comunitat Valenciana, així com la participació en les activitats nacionals o internacionals que tinguen lloc amb motiu de la dita commemoració.   
Dos. La Comissió de la Generalitat gaudirà de les competències que calguen i les vies pròpies per a l'acompliment de les finalitats.   
Tres La Comissió de la Generalitat queda adscrita a tots els efectes administratius i econòmics a la Presidència de la Generalitat.   
Article segon  
Per tal de donar compliment a aquestes finalitats la Comissió per al V Centenari s'estructura en els òrgans següents:  
1. El Ple.   
2. El President.   
3. El Secretari.   
4. Les Ponències de treball, que es constituiran per acord del Ple de la Comissió   
Article tercer  
El Ple de la Comissió per al V Centenari estarà format pel President, els Vocals i el Secretari.   
El President de la Comissió serà nomenat pel President de la Generalitat.   
Els Vocals seran aquells que designe el President de la Generalitat de nombre no superior a quinze.   
Article quart  
Correspon al Ple de la Comissió per al V Centenari:  
Aprovar el Pla d'Actuació, així com els plans i programes per al millor compliment de les finalitats.   
2. Informar i elevar a l'òrgan competent l'avantprojecte de Pressupost anual per a l'aprovació.   
3. Dictar les normes de funcionament intern.  
Article cinqué  
La Comissió per al V Centenari es reunirà, com a mínim, una vegada a l'any en sessió plenària, i totes les vegades que calga amb la convocatòria prèvia del President, bé per iniciativa pròpia o a petició d'un terç dels membres.   
Article sisé  
Correspon al President:   
1. Ostentar la representació de la Comissió, convocar les reunions i presidir-les, dirigint els debats i les deliberacions.   
2. Dirigir l'execució i vigilar el compliment del Pla General d'Actuació i dels plans i programes d'activitats.   
3. Proposar al President de la Generalitat el nomenament dels Vocals i del Secretari.   
4. Sol·licitar la col·laboració dels òrgans de l'Administració de la Generalitat en les tasques que li pertoca d'assumir, amb la proposta al Consell de l'adopció de totes les mesures escaients, a través de la Presidència, a la qual informarà del desplegament de la comesa.   
5. Delegar-ne les atribucions d'acord amb les disposicions vigents en la resta dels òrgans de la Comissió.   
Article seté  
El President podrà nomenar un Vice-president de la Comissió entre els Vocals d'aquesta.   
Correspondrà al Vice-president:   
1. Substituir el President en totes les funcions en els casos d'absència, vacant o malaltia.   
2. Col·laborar amb el President en totes les tasques que se li requeresca.   
Article vuité  
El Secretari, que tindrà la categoria de Secretari General Administratiu, exercirà les funcions següents:   
1. Ocuparà la Secretaria de la Comissió.   
2. Efectuarà l'avantprojecte de Pressupost i els projectes de plans d?actuació.   
3. Coordinarà l'actuació de les Ponències i dels Directors de programes.   
4. Assumirà totes les competències que li pertoquem per tal d'assolir la millor gestió econòmica i administrativa de la Comissió i que li hagen estat expressament delegades.   
5. Totes les atribucions que li assignen les disposicions vigents.   
Article nové  
U. En el si de la Comissió seran constituïdes les ponències que es consideren necessàries segons les àrees i els programes específics d'actuació.   
Dos. Com a òrgans de suport i assistència a la Comissió i les Ponències, hi hauran els Directors de programes, que seran nomenats pel President de la Comissió pels seus especials coneixements i qualificacions.   
Article deu  
La Comissió podrà recaptar la col·laboració d'experts, d'acord amb les disponibilitats pressupostàries i en el marc de la legislació vigent.   
Article onze  
La Generalitat consignarà en els Pressupostos anuals fins a 1992 les partides que calguen per tal d'assolir les finalitats de la Comissió, amb càrrec a la Presidència de la Generalitat.   
DISPOSICIO DEROGATORIA  
Queda derogat el Decret 103/1984, de 17 de setembre, del Consell de la Generalitat Valenciana.   
DISPOSICIO FINAL  
Aquest Decret entrarà en vigor el dia que es publique en el Diari Oficial de la Generalitat Valenciana.  
València, 5 de maig de 1986.   
President de la Generalitat,  
JOAN LERMA I BLASCO


Còpia Permalink ELI